open-index/open-wikipedia-markdown huggingface dataset:
The Game (რეპერი)

**ჯეისონ ტერელ ტაილორი**  , ცნობილი, როგორც **The Game** (ან უბრალოდ **Game**) (დ. 29 ნოემბერი, 1979) — ამერიკელი რეპერი და მსახიობი, უფრო მეტად ცნობილია, როგორც დასავლეთ სანაპიროს ჰიპ-ჰოპის ჟანრის რეპერი და Dr. Dre-ს  Aftermath Records-ის კლიენტი.

დაიბადა ლოს-ანჯელესში (კალიფორნია). 2002 წელს გამოუშვა პირველი მიქსტეიპი *You Know What It Is Vol. 1*. მოგვიანებით კონტრაქტი გააფორმა Aftermath Entertainment-თან. 2005 წელს მოიპოვა წარმატება წამყვან ლეიბლზე გამოცემული ალბომით *The Documentary*. პოპულარობა მან გაამყარა 2006 წლის ''Doctor's Advocate*-ით. RIAA-მ სადებიუტო ალბომს 2005 წლის მარტში ორმაგი პლატინა მიანიჭა.

მიუხედავად იმისა, რომ 2000-იანებში ჯერ დამწყები შემსრულებელი იყო, The Game ითვლება ერთ-ერთ წამყვან ძალად მეინსტრიმში დასავლეთ სანაპიროს ჰიპ-ჰოპის დაბრუნებაში და აღმოსავლეთ სანაპიროს ჰიპ-ჰოპისთვის კონკურენციის გაწევაში. იგი Dr. Dre-ს და ჯიმი აიოვინის ინიციატივით G-Unit-ში შევიდა, თუმცა, 50 Cent-თან უთანხმოებების შედეგად, Aftermath Entertainment დატოვა, კონტრაქტი გააფორმა Geffen Records-თან (რომელიც Universal Music Group-ის Interscope-Geffen-A&M-ს ეკუთვნის) და 2006 წლის ზაფხულში G-Unit-თან კონტრაქტით დაკისრებული ვალდებულებები გააუქმა. მეორე ალბომის *Doctor's Advocate* გამოცემას, ისევე, როგორც პირველის შემთხვევაში, მოჰყვა დისკის აშშ-ის *Billboard* 200-ის პირველ პოზიციაზე მოხვედრა. ამასთან, *Doctor's Advocate*-ზე Dr. Dre-ს პროდიუსერის სახით აღარ უმუშავია. Pitchfork Media-მ *The Documentary* 2005 წლის 50 საუკეთესო ალბომის სიის 35-ე ადგილზე დაასახელა. The Game ნომინირებული იყო გრემიზე, საუკეთესო რეპ-სიმღერის და დუეტის ან ჯგუფის საუკეთესო რეპ-შესრულებისთვის (სინგლისთვის „Hate It or Love It“. *The New York Times*-მა *Doctor's Advocate*-ს 2006 წლის საუკეთესო ჰიპ-ჰოპ ალბომი უწოდა.

## დისკოგრაფია
;სტუდიური ალბომები
* *The Documentary* (2005)
* *Doctor's Advocate* (2006)
* *LAX* (2008)
* *The R.E.D. Album* (2011)
* *Jesus Piece* (2012)
* *The Documentary 2* (2015)
* *The Documentary 2.5* (2015)
* *1992'' (2016)

## რესურსები ინტერნეტში
* 
* 
* 
* 

## სქოლიო
კატეგორია:ამერიკელი რეპერები
კატეგორია:დაბადებული 29 ნოემბერი
კატეგორია:დაბადებული 1979
კატეგორია:ამერიკელი მსახიობები
კატეგორია:Interscope Records-ის შემსრულებლები
კატეგორია:მსახიობები ანბანის მიხედვით
კატეგორია:ცოცხალი ადამიანები
ხსოვნის კედელი (ბატაისკი)

*  
**ხსოვნის კედელი** () — მემორიალური კომპლექსი ქალაქ ბატაისკში, როსტოვის ოლქი, რუსეთის ფედერაცია.

## ისტორია 
თანამედროვე მემორიალური კომპლექსი ხსოვნის კედელი ქალაქ ბატაისკში, გაიხსნა 2006 წლის 9 მაისს. მემორიალი მდებარეობს ვ. ლენინის სახელობის პარკში. მემორიალი შეიქმნა იმ მოქალაქეების პატივსაცემად, ომლებიც სხვადასხვა დროსდაიღუპნენსამხედრო და ინტერნაციონალური მოვალეობის შესრულებისას.

XX საუკუნის 50-იან წლებში ქალაქში, კინოთეატრთან ახლოს მდებარეობდა მეორე მსოფლიო ომის პერიოდში ბატაისკის გათავისუფლებისათვის დაღუპული ჯარისკაცების საძმო სასაფლაო, სადაც დასაფლავებული იყო ამ ომში დაღუპული 996 ჯარისკაცი. 1958 წელს სასაფლაოსთან დადგეს ძეგლი, რომელიც დღემდე არაა შემორჩენილი. ძეგლი შედგებოდა ორი ჯარისკაცის ფიგურისაგან, რომელიც მთელი ტანით იყო გამოსახული. ერთ-ერთ მეომარს მარჯვენა ხელში ავტომატი ეჭირა, იგი მარცხენა ხელით დაყრდნობილი იყო მეორე ჯარისკაცის მხარზე, რომელიც იყო დაჩოქილი. თაბაშირის ეს ძეგლი ორ მეტრზე მაღალი იყო. 

1967 წელს სასაფლაოსთან დადგეს ძეგლი, რომელიც ეძღვნებოდა სამოქალაქო ომის (1918-1925 წწ.)  გმირებს. მეტალის დაფაზე ამოკვეთილი იყო ომში დაღუპული წითელარმიელი ჯარისკაცების სახელები. ამ ძეგლზე გამოსახული იყო ჯარისკაცი ხელში შაშხანით. ძეგლის სიმაღლე იყო დაახლოებით 3,5 მეტრი. 

1970-იან წლებში ბატაისკში ქალაქის  სხვადასხვა საფლავებიდან გადმოასვენეს დაღუპული მეომრების ნაშთები. 1975  წელს აქ დადგეს მემორიალი სახელად „ხსოვნის კედელი“. ბეტონის ნახევარწრიულ ბეტონის ფილებზე დაკიდეს მემორიალური დაფები, რომელზეც დააწერეს სხვადასხვა დროს ქალაქის გათავისუფლებისათვის დაღუპულ ჯარისკაცების სახელი და გვარები. 

1975 წლიდან მემორიალთან მუდმივად იდგა ბატაისკის სკოლის მოსწავლეთა საპატიო ყარაული. გარდაქმნის პერიოდში დავიწყებული ტრადიცია აღადგინეს 2005 წელს. 1975 წელს მემორიალთან აანთეს მუდმივი ცეცხლი.

2005 წელს მემორიალთან შეიქმნა დიდების ხეივანი, სადაც დააყენეს საბჭოთა კავშირის გმირების ი. ლუპირევის, ა. კოტოვას, ვ. ბოგდანენკოს, გ. ინოზემცევის, ნ. ლეონოვას, პ. პოლოვინკოს და რუსეთის გმირების ვ. პერშიკოვას და ვ. გრეჩანიკას ბიუსტები. ნახევარწრიული კედლის წინ დგას სკულპტურა, რომელზეც გამოსახულია ომის ვეტერანი ჯოხით და მის მახლობლად ფეხზე მდგომი ბიჭი, რომელსაც ხელში ვეტერანის სამხედრო ქუდი უჭირავს. 

ხსოვნის კედლის მემორიალის ავტორია, მოქანდაკე, რუსეთის ფედერაციის დამსახურებული მხატვარი (2004 წ.) ანატოლი სკნარინი. დღეისათვის მემორიალი მოიცავს ძმათა სასაფლაოს მუდმივი ცეცხლით, დიდების ხეივანს და ხსოვნის კედელს. მემორიალთან საზეიმო დღეებში იმართება მოქალაქეთა მიტინგი, ძმათა სასაფლაოს კი ამკობენ ყვავილებით.

## რესურსები ინტერნეტში
* Мемориал памяти жителей г. Батайска, погибших в годы Великой Отечественной войны. Площадь Ленина в г. Батайске Ростовской области
* Мемориал Стена памяти
* Мемориал "Стена Памяти"

კატეგორია:როსტოვის ოლქის ძეგლები
თაობების ფიცი (ძეგლი)

**თაობების ფიცი** () — მემორიალი ქალაქ ბატაისკში, როსტოვის ოლქი, რუსეთის ფედერაცია.
## ისტორია 
მეორე მსოფლიო ომის პერიოდში, 1943 წლის 7 თებერვალს, წითელი არმია შევიდა გერმანელებისაგან ოკუპირებულ ბატაისკში. ღამით გაიმართა ბრძოლა ქალაქის ცენტრში და რკინიგზის სადგურთან. გერმანელები იძულებული იყვნენ დაეტოვებინათ ქალაქი. მათ მიატოვეს საბრძოლო ტექნიკა და ათობით ვაგონი საკვები. სულ მათ სადგურ ბატაისკში დატოვეს 17 ვაგონი.  უკან დახევისას გერმანელებმა ააფეთქეს შენობები, საცხოვრებელი სახლები, დახოცეს ადგილობრივი მოსახლეობა. 

ხელახალი ბრძოლები გაიმართა კრასნი-სადის მიდამოებში, ქალაქიდან დასავლეთ ნაწილში. შუადღისას წითელმა არმიამ ბატაისკის დასავლეთი რაიონებიც გაათავისუფლა. 159-ე მსროლელთა ბრიგადის ჯარისკაცებმა დიმიტრი კლაჩკომ, სერგეი ჩევარდოვმა და ნიკოლაი დუდენკომ ქალაქის რკინიგზის სადგურის კედელზე წითელი დროშა აღმართეს. ექვსთვიანი ოკუპაციის შემდეგ ქალაქი გათავისუფლდა. გერმანული არმიის გეგმები დონის როსტოვის მიმართულებით ჩაიშალა. 

ქალაქის გათავისუფლების დროს მრავალი მშვიდობიანი ადამიანი და ჯარისკაცი დაიღუპა. 

1958 წელს ქალაქში ადგილობრივი ხელისუფლების ინიციატივით, კინოთეატრის ახლოს, სადაც ქალაქის გათავისუფლებისათვის დაღუპული ჯარისკაცების საძმო სასაფლაო მდებარეობდა, დადგეს ძეგლი, რომელიც არ შემონახულა ჩვენამდე. ძეგლი შედგებოდა ორი ჯარისკაცის ფიგურისაგან, რომელიც მთელი ტანით იყო გამოსახული. ერთ-ერთ მეომარს მარჯვენა ხელში ავტომატი ეჭირა, იგი მარცხენა ხელით დაყრდნობილი იყო მეორე ჯარისკაცის მხარზე, რომელიც იყო დაჩოქილი. თაბაშირის ეს ძეგლი ორ მეტრზე მაღალი იყო. 

1970-იან წლებში ბატაისკში ქალაქის  სხვადასხვა საფლავებიდან გადმოასვენეს დაღუპული მეომრების ნაშთები. 1975  წელს აქ დადგეს მემორიალი სახელად „ხსოვნის კედელი“.

მემორიალი „თაობების ფიცი“ ქალაქ ბატაისკში გაიხსნა  1975 წლის 8 მაისს. ძეგლის ავტორები არიან: მოქანდაკე ვ. ბატიაი, არქიტექტორები ი. ზანისი და პ. ონოკოლოვი.

მემორიალის შემადგენლობაში შედის  სამი ჯარისკაცის სკულპტურული გამოსახულება, რომელიც სიმბოლურად ასახავს ბატაისკის დამცველთა სამ თაობას. მებრძოლები გამოსახულია სხვადასხვა სიმაღლის ფიგურებით, ყველაზე მაღალს მათ შორის ხელში უჭირავს ავტომატი. მოედანი ნაცრისფერი და შავი გრანიტითაა გაფორმებული. ძეგლის მახლობლად ხუთქიმიანი ვარსკვლავის გულში ანთებულია მარადიული ცეცხლი. ვარსკვლავი დგას შავ, კვადრატულ კვარცხლბეკზე, რომელსაც აქვს წარწერა  ამჟამად ქალაქის უმთავრესი ღონისძიებები იმართება მემორიალის მახლობლად.

## რესურსები ინტერნეტში
* Памятник «Клятва поколений»
* Клятва поколений
* Мемориал Клятва поколений 

კატეგორია:როსტოვის ოლქის ძეგლები
იოანე რუსის ძეგლი

**იოანე რუსის ძეგლი** () — რუსეთის მართლმადიდებელი ეკლესიის წმინდანის იოანე რუსის ძეგლი ქალაქ ბატაისკში, როსტოვის ოლქი, რუსეთის ფედერაცია. ძეგლი დამზადებულია ბრინჯაოსაგან. მისი ოფიციალური გახსნა გაიმართა 2012 წლის 15 ოქტომბერს.

## ისტორია 
2012 წლის 15 ოქტომბერს ავიაგოროდოკის სკვერის ტერიტორიაზე შედგა ძეგლის საზეიმო გახსნა, რომელიც დადგეს რუსეთის მართლმადიდებელი ეკლესიის წმინდანის იოანე რუსის (1690-1730 წწ.) პატივისცემის ნიშნად. მთელს მსოფლიოში მისი მსგავსი ქანდაკება სულ სამია და ერთ-ერთი მათგანი რუსეთის ტერიტორიაზე მდებარეობს. მართლმადიდებელი ეკლესია წმინდა აღმსარებელი იოანე რუსის ხსენების დღეს აღნიშნავს 9 ივნისს (ძვ. წ. 27 მაისი). წმინდანის წმინდა ნაწილები დაკრძალულია საბერძნეთში და მას წლის განმავლობაში ათასობით ადამიანი ნახულობს. 

წმინდანის ძეგლი დამზადებული ბრინჯაოსაგან. იგი დგას მაღალ, ორმეტრიან კვარცხლბეკზე. ძეგლის საერთო სიმაღლეა დაახლოებით 6 მეტრი. კვარცხლბეკის მოსაპირკეთებლად გამოყენებულია გრანიტი.

იოანე რუსის ძეგლი ორი ავტორის თანაავტორობითა შექმნილი. მოქანდაკეები, რომლებიც მუშაობდნენ ძეგლის შექმნაზე, არიან სერგეი ოლეშნია და ანდრეი  დემენტიევი. ვარაუდობენ, რომ ძეგლის სიახლოვეს უნდა დაიწყონ იოანე რუსის სახელობის ტაძრის მშენებლობა. ძეგლისათვის ადგილი შემთხვევით არ შეურჩევიათ, ადგილი სადაც ძეგლი დადგეს - ავიაგარადოკი, არის ბატაისკის რაიონი, რომელიც ისტორიულად დაკავშირებულია სამხედრო სამსახურთან, ხოლო იოანე რუსი, რომელიც გარდაიცვალა 40 წლის ასაკში, თავდაპირველად იყო რუსეთის იმპერატორის პეტრე I დიდის არმიის სარდალი.

## სქოლიო
კატეგორია:როსტოვის ოლქის ძეგლები
ნიკოლოზ საკვირველთმოქმედის ძეგლი (ბატაისკი)

**ნიკოლოზ საკვირველთმოქმედის ძეგლი** () — მართლმადიდებელი ეკლესიის წმინდანის ნიკოლოზ საკვირველთმოქმედის ძეგლი ქალაქ ბატაისკში, როსტოვის ოლქი, რუსეთის ფედერაცია. ძეგლი დამზადებულია ბრინჯაოსაგან. მისი ოფიციალური გახსნა გაიმართა 2008 წელს. ძეგლის ავტორია სერგეი ისაკოვი.

## ისტორია 
2008 წლის 26 სექტემბერს როსტოვის ოლქის ქალაქ ბატაისკში გაიმართა ნიკოლოზ საკვირველთმოქმედის ძეგლის გახსნა. წმინდანი დაიბადა დაახლოებით 280 წელს ქრისტიანის ოჯახში, მის მშობლებს ერქვათ თეოფანე და ნონა. მისი ოჯახი ცხოვრობდა მცირე აზიის ნახევარკუნძულის სამხრეთით მდებარე ქალაქ პატარიში (თანამედროვე თურქეთი). ნიკოლოზი ცნობილი გახდა თავისი კეთილი საქმეებით და სასწაულებით.

ნიკოლოზ საკვირველთმოქმედის ძეგლი დგას ქალაქის მოედანზე, იგი ავსებს ქალაქის არქიტექტუტულ-კულპტურულ ანსამბლს. ძეგლის დასამზადებლად გამოყენებულია ბრინჯაო. ძეგლს ამზადებდნენ მოსკოვის სახელოსნოში. ძეგლის სიმაღლეა 3 მეტრი, ხოლო მასა - სამი ტონა. 

ნიკოლოზ საკვირველთმოქმედის ძეგლი გვხვდება ასევე რუსეთის სხვა ქალაქებში: ომსკი, მაიკოპი, ტამბოვი, სერგიევ-პოსადი, ეისკი, ასევე ჩუკოტკის ავტონომიურ ოკრუგში და კურილიის კუნძულებზე. 

ძეგლი გაიხსნა ქალაქ ბატაისკის დღის აღსანიშნავი ღონისძიებების ფარგლებში. 

გახსნა გაიმართა ქალაქის კულტურის სახლის წინ. წამოაყენეს წინადადება მიმდებარე მოედნისათვის ეწოდებინათ წმინდანის სახელი. ნიკოლოზ საკვირველთმოქმედის ძეგლის გახსნა მოხდა მისი სახელობის ტაძრის გასნის წინ.

## სქოლიო 
კატეგორია:როსტოვის ოლქის ძეგლები
პეტრესა და თებრონიას ძეგლი (ბატაისკი)

**პეტრესა და თებრონიას ძეგლი** () — სკულპტურული გამოსახულება ქალაქ ბატაისკის ცენტრში, როსტოვის ოლქი, რუსეთის ფედერაცია. რუსეთის ტერიტორიაზე რუსეთის მართლმადიდებელი ეკლესიის წმინდანების პეტრესა და თებრონიას 10 ძეგლი დგას.

## ისტორია 
თავად პეტრესა და მისი ცოლის თებრონიას ძეგლის გახსნა გაიმართა 2011 წლის 3 ნოემბერს ქალაქ ბატაისკში. სკულპტურაზე გამოსახულია თავადი პეტრე - მურომსკის თავადის იური ვლადიმირის ძის მეორე შვილი, და მისი ცოლი    თებრონია, რომელიც გადმოცემების მიხედვით, რთული პერიოდი განვლო ბედნიერი ოჯახური ცხოვრების გზაზე.

ისინი წმინდანებად არიან შერაცხულნი რუსეთის მართლმადიდებელი ეკლესიის მიერ. ძეგლი აღმართეს როსტოვისა და ნოვოჩერკასკის ეპარქიის მიტროპოლიტის  მერკურის ინიციატივითა და როსტოვის ოლქის გუბერნატორის ვასილი გოლუბევის მხარდაჭერით. 

ძეგლის დასამზდებლად გამოიყენეს ბრინჯაო. მონუმენტი დგას ქალაქის კულტურის ცენტრის შესასვლელთან. ძეგლის ავტორია სერგეი ისაკოვი. მასზე მუშაობა მიმდინარეობდა ექვსი თვის მანძილზე. ქანდაკების მთლიანი წონა შეადგენს ორ ტონას. სიმაღლე კვარცხლბეკთან ერთად დაახლოებით ოთხი მეტრია. თავადი პეტრე და მისი ცოლი თებრონია ცაში მტრედს უშვებენ, ზემოდან მათ დაჰყურებს ანგელოზი, რომელიც ავტორის ჩანაფიქრით მათი ქორწინების გარანტია. 

პირველი ლოცვა ძეგლთან 2015 წელს გაიმართა, მას ესწრებოდა 100-ზე მეტი მორწმუნე ადამიანი, რომლებმაც ოჯახის მფარველობა შესთხოვეს წმინდანებს. 

## სქოლიო 
კატეგორია:როსტოვის ოლქის ძეგლები
პანტელეიმონ მკურნალის ძეგლი (ბატაისკი)

**პანტელეიმონ მკურნალის ძეგლი** () — მართლმადიდებელი ეკლესიის წმინდანის პანტელეიმონ მკურნალის ძეგლი ქალაქ ბატაისკში, როსტოვის ოლქი, რუსეთის ფედერაცია. ძეგლი დამზადებულია ბრინჯაოსაგან. მისი ოფიციალური გახსნა გაიმართა 2013 წელს, წმინდანის ხსენების დღეს 9 აგვისტოს. ძეგლის ავტორია სერგეი ისაკოვი.

## ისტორია 
ქალაქ ბატაისკის ახალ მიკრორაიონში „სამხრეთის სანაპირო“ ლენინგრადისა და მეთევზეთა ქუჩის გადაკვეთზე 2013 წლის 9 აგვისტოს გაიხსნა მართლმადიდებელთა წმინდანის პანტელეიმონ მკურნალის ძეგლი, რომლის დასამზადებლადაც გამოიყენეს ბრინჯაო. ცნობილია, რომ წმინდა პანტელეიმონი ცხოვრობდა ახ. წ. III-IV საუკუნეების მიჯნაზე ბითინიის ქალაქ ნიკომედიაში. იგი კურნავდა ავადმყოფებს და გლახაკებს. ითვლება ექიმებისა და მკურნალების მფარველად. 

ქანდაკების ავტორი არის ბატაისკის მკვიდრი სერგეი ისაკოვი, რომელიც არის რუსეთის ფედერაციის დამსახურებული მხატვარი. კვარცხლბეკკის სიმაღლეა ორი მეტრი, ხოლო თავად ძეგლი სამი მეტრის სიმაღლისაა, საერთო ჯამში ქანდაკება 5 მეტრის სიმაღლისაა. კომპოზიციის ცენტრალური ფიგურაა წმინდა პანტელეიმონ მკურნალი, რომელსაც გარს აკრავს ოთხი ანგელოზი. იგეგმება, რომ ძეგლის მახლობლად ააგონ ტაძარი, რომელიც ეკურთხება წმინდა პანტელეიმონ მკურნალის სახელზე. საკულტო ნაგებობის პროექტი უკვე დამუშავების პროცესშია.

ძეგლის დადგმა აკურთხა როსტოვისა და ნოვოჩერკასკის ეპარქიის ხელმძღვანელმა, მიტროპოლიტმა მერკურმა. წმინდა პანტელეიმონ მკურნალის ძეგლის საზეიმო გახსნას ესწრებოდა როსტოვის ოლქის კულტურის მინისტრი ანატოლი ალექსანდრეს ძე რეზვანოვი, ქალაქ ბატაისკის მერი ვალერი ვასილის ძე პუტილინი, ძეგლის ავტორი, მოქანდაკე სერგეი მიხეილის ძე ისაკოვი და ადგილობრივი მოსახლეობა. ძეგლის გახსნის შემდეგ აღევლინა ლოცვა.

## სქოლიო
კატეგორია:როსტოვის ოლქის ძეგლები
კრელერ-მიულერის მუზეუმი

**კრელერ-მიულერის მუზეუმი** ()  — სახელმწიფო ხელოვნების მუზეუმი და სკულპტურის ბაღი, მდებარეობს ჰოგე-ველიუვეს ეროვნული პარკში, ოტერლოს ნაციონალურ ბაღში, ნიდერლანდებში. მუზეუმი დააარსა ხელოვნების კოლექციონერმა ჰელენ კრელერ-მიულერმა, ის 1938 წელს ოფიციალურად გაიხსნა. მუზეუმში წარმოდგენილია ვინსენტ ვა გოგის ნამუშევრების კოლექცია რომელიც რაოდენობით მეორეზეა მოფლიოში ვან გოგის მუზეუმის შემდეგ. მუზეუმმა 2015 წელს 380,000 ვიზიტორი მიიღო.

## ისტორია
კრელერ-მიუერის მუზეუმი დაარსდა ჰელენ კრელერ-მიულერის მიერ, ხარბი ხელოვნების კოლექციონერი, რომელიც ჰენკ ბრემერმაა დაარიგა, სწორედ ის იყო ერთ-ერთი პირველი, რომელმაც ვან გოგის გენია შეამჩნია და მისი ნამუშევრების შეგგროვება დაიწყო. 1935 წელს კი მან მთელი საკუტრი კოკექცია ნიდერლანდების სახელმწიფოს გადასცა. 1938 წელს გაიხსნა მუზეუმი რომლის არქიტექტორიც ჰენრი ვან დე ველდე იყო. სკულპტურული ბღი აიგო 1961 წელს რომელიც ახალ საგამოფენო სივრცე გახდა, ბაღის დიზაინერია ვიმ ქუისტი. კოლექვია შეიცავს ოგიუსტ როდინი, ჰენრი მურის, ჟან დუბუფეტის, მარკ დი სუვეროს, ლუციო ფონტანას, კლას ოლდენბურგის, ფრიც ვოტრუბას, ჟო ვან ლიშოტისა და მრავალი სხვა ხელოვანის ნამუშევარს.

## გამორჩეული ნამუშევრები

File:Vincent van Gogh - The potato eaters - Google Art Project.jpg|Vincent van Gogh, *კარტოფილის მჭამელები*, 1885
File:Signac2.jpg|Paul Signac, *საუზმე*, 1886-87
File:Vincent Willem van Gogh - Cafe Terrace at Night (Yorck).jpg|ვინსენტ ვან გოგი, *კაფის ტერასა ღამით*, 1888
File:Vincent van Gogh - Road with Cypress and Star - c. 12-15 May 1890.jpg|ვინსენტ ვან გოგი, *პროვანსის გზა ღამით,* 1890
File:Georges Seurat, 1889-90, Le Chahut, oil on canvas, 170 x 141 cm, Kröller-Müller Museum.jpeg|ჟორჟ სერა, 1889-90
File:Henri-Edmond-Cross-Fisherman.jpg|ანრი-ედმონდ კროსი, *Fisherman*, 1895
File:Odilon Redon - The Cyclops, c. 1914.jpg|Odilon Redon, *Cyclops*, c. 1914
File:Juan Gris, 1914, Le Compotier (The Fruit Bowl), chalk and oil on canvas, 92 x 65 cm, Kröller-Müller Museum, Otterlo, Netherlands.jpg|ხუან გრისი, *ხილის ვაზა*, 1914
File:KMM Serra One.JPG|რიჩარდ სერა, *ერთი*, 1988

## ლიტერატურა
**Kröller-Müller State Museum, Otterlo*. Netherlands: Kröller-Müller State Museum, 1973.

## სქოლიო
კატეგორია:ნიდერლანდების მუზეუმები
კატეგორია:ხელოვნების მუზეუმები
კატეგორია:1938 წელს დაარსებული მუზეუმები
კატეგორია:მუზეუმები ანბანის მიხედვით
ანა ბრნაბიჩი

**ანა ბრნაბიჩი** (; დ. 28 სექტემბერი, 1975, ბელგრადი, ისფრ) — სერბი პოლიტიკოსი, სერბეთის პრემიერ-მინისტრი 2017 წლის 29 ივნისიდან. 2016-2017 წლებში ალექსანდრ ვუჩიჩის მთავრობაში იყო სერბეთის სახელმწიფო და ადგილობრივი თვითმმართველობის მინისტრი.

## ბიოგრაფია 
1994 წელს დაასრულა ბელგრადის № 5 საშუალო სკოლა. უმაღლესი განათლება მიიღო საზღვარგარეთ. 1998 წლამდე სწავლობდა ბიზნესის მართვას აშშ-ში მიჩიგანის შტატში, ნორტვუდის უნივერსიტეტში, სადაც დაიცვა ბიზნესის ადმინისტრირების ბაკალავრის ხარისხი. მოგვიანებით სწავლობდა დიდი ბრიტანეთის ჰალის უნივერსიტეტში, სადაც მიიღო ბიზნესის ადმინისტრირების მაგისტრის ხარისხი.

2001 წელს დაბრუნდა სერბეთში, სადაც მუშაობა დაიწყო ევროკავშირის მიერ ინიციირებულ სერბეთის აგრარული განვითარების პროექტში. შემდეგ კი გადავიდა კონსალტინგის სფეროში. 2002-2011 წლებში აშშ-ის საერთაშორისო განვითარების სააგენტოში მუშაობდა. 2011 წლიდან მუშაობს ამერიულ კომპანია Continental Wind Serbia-ში, ხოლო 2013 წლიდან ამ კომპანიის დირექტორია. 2006 წელს მონაწილეობდა ადგილობრივი ეკონომიკური განვითარების ეროვნული ალიანსის შექმნაში. 2013 წლიდან ამ კომპანიის ვიცე-პრეზიდენტი, ხოლო 2016 წლიდან პრეზიდენტია.

2007 წელს ანა ბრნაბიჩი გახდა სერბეთის მთავრობის საკოორდინაციო ორგანოს დირექტორის მრჩეველი, მას ევალებოდა პრეშევოს, ბუიანოვაცის და მედვეჯის თემების საკითხებში კონსულტირება. ეს ის თემებია სადაც 1999-2001 წლებში მიმდინარეობდა ეთნიკურ ნიადაგზე დაფუძნებული ე. წ. პრეშევოს ხეობის კონფლიქტი. 2016 წლის 11 აგვისტოს პრემიერ-მინისტრმა ალექსანდრ ვუჩიჩმა დანიშნა სახელმწიფო და ადგილობრივი თვითმმართველობის მინისტრად.

2017 წლის საპრეზიდენტო არჩევნების შემდეგ, რომლის დროსაც მხარს უჭერდა ალექსანდრ ვუჩიჩს, მისგან მიიღო შეთავაზება სერბეთის პრემიერ-მინისტრის თანამდებობაზე. 2017 წლის 15 ივნისს პრეზიდენტმა ვუჩიჩმა წარადგინა პრემიერის თანამდებობაზე, ხოლო 29 ივნისს პარლამენტმა დაამტკიცა 157-ი ხმით 55-ის წინააღმდეგ.

ანა ბრნაბიჩი არასოდეს ყოფილა რომელიმე პარტიის წევრი. თავისუფლად ფლობს ინგლისურ და რუსულ ენებს.

## სქოლიო 
კატეგორია:სერბი პოლიტიკოსები
კატეგორია:სერბი ქალი პოლიტიკოსები
კატეგორია:სერბეთის პრემიერ-მინისტრები
კატეგორია:დაბადებული 1975
კატეგორია:ლგბტ მთავრობის მეთაურები
კატეგორია:დაბადებული 28 სექტემბერი
კატეგორია:ქალი პრემიერ-მინისტრები
კატეგორია:XXI საუკუნის ქალი პრემიერ-მინისტრები
კატეგორია:ევროპის ქალი პრემიერ-მინისტრები
კატეგორია:ცოცხალი ადამიანები
კადანსი

**კადანსები** — მუსიკალური აზრის დასრულება. კადანსის საშუალებით ხდება სიმღერის კილოს დადგენა. ქართულ ხალხურ სიმღერაში კილოს დადგენა შესაძლებელია მუხლის ბოლოს. მუხლი იყოფა ფრაზებად და წინადადებებად. დაბალ საფეხურზე მდგარ სიმღერებში შეიძლება მუხლის დადგენა, მაგრამ ჭირს ფრაზების და წინადადებების განსაზღვრა. ზოგჯერ მთელი სიმღერა ერთი მუხლია, მაგ., ხევსურეთში. კადანსი გვაქვს მარტივი და რთული.

1. მარტივი კადანსია: VII-I; II-I (თუშეთი, ფშავი).

2. მარტივი გაფართოებული კადანსია:
VII-II-I; II-VII-I (ფშავი, ხევი).

3.რთული კადანსის სახეა: VI-VII-I (ქართლ-კახეთი, მთიულეთი. რთული კადანსის II სახეა: 1. V-VI-VII-I; 2. IV-V-VI-VII-I — დასავლეთ საქართველო.

კადანსის განსაკუთრებული სახეებია:

ა) კვარტული კადანსი აღმოსავლეთ და დასავლეთ საქართველოში.

ბ) ფრიგიული კადანსი: I-II-III (აღმოსავლეთ და დასავლეთ საქართველო).

გ) იონური კადანსი: I-II-III-IV (გურია, სამეგრელო).

დ) დორიული კადანსი: I-II-III-IV-V (გურია). ე.ი ბანში მოცემულია სეკუნდური სვლები და არა კლასიკური TSD -ური მოძრაობა (IV-V-I).
ქართულ ხალხურ სიმღერაში D (დომინანტა) წარმოადგენს კილოს VII საფეხურს, ხოლო S (სუბდომინანტა) — IV საფეხურს.

## ლიტერატურა
*„ქართული მუსიკალური ფოლკლორი“ თბ., 2013. მასალა შეადგინა — ლალი ჭყონია-მ

კატეგორია:კადანსები
კატეგორია:ჯაზის ტერმინოლოგია
კატეგორია:მუსიკალური ტერმინები
ბატაისკის ღვთისმშობლის კვართის ტაძარი

**ბატაისკის ღვთისმშობლის კვართის ტაძარი** () — მართლმადიდებლური ეკლესია ქალაქ ბატაისკში  მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას.

## ისტორია 
ბატაისკის ღვთისმშობლის კვართის ტაძრის შესახებ პირველი ცნობები მოგვეპოვება თავად გრიგორ პოტიომკინის ჩანაწერებში. იგი წერს: 

მცირერიცხოვან წერილობით წყაროებზე დაყრდნობით, შეგვიძლია დავასკვნათ, რომ XX საუკუნის დასაწყისში ეკლესია მდებარეობდა იმ ადგილზე სადაც დღეს მდებარეობს № 10 ლიცეუმი. მეორე მსოფლიო ომის დაწყებამდე ეკლესია დაანგრიეს და მის ადგილზე დაიწყეს სკოლის მშენებლობა. ომის დასრულების შემდეგ ღვთისმშობლის სახელობის სამლოცველო სახლი გაიხსნა ოსტროვსკის ქუჩის ნომერ 31-ში, ეკლესიისთვის შეუსაბამო შენობაში. 1968 წელს სამლოცველო სახლს ცეცხლი წაუკიდეს და მთლიანად დაიწვა. 

დამწვარი სამლოცველო სახლის ადგილზე ახალი ეკლესიის აგება ვერ მოხერხდა. ეკლესიის მშენებლობისთვის სხვა ადგილზე გამოიყო მიწა. ახალი ტაძრის მშენებლობა მიმდინარეობდა 1970-1973 წწ. შემდეგ კი მიმდინარეობდა სამუშაოები მისი კეთილმოწყობისათვის. 

1994 წელს ააშენეს სამრეკლო. 1998 წლის სექტემბერში დააყენეს ცენტრალური გუმბათი და დაადგეს ჯვარი. 

მშენებლობა და ტაძრის კეთილმოწყობა  გრძელდებოდა მორწმუნე ადამიანების შემოწირულობებით. ამჟამად ეკლესია დაკავებულია საქვემოქმედო საქმიანობით, 30 მოსწავლეს ასწავლიან საკვირაო სკოლაში. ეკლესია ასევე აქტიურად მონაწილეობს ქალაქის საქმეებშიც.

## სქოლიო
კატეგორია:როსტოვის ოლქის ეკლესიები
კატეგორია:XIX საუკუნის ეკლესიები
ბატაისკის ცენტრალური ბიბლიოთეკა

**ბატაისკის ცენტრალური ბიბლიოთეკა** () — ცენტრალური ბიბლიოთეკა როსტოვის ოლქის ქალაქ ბატაისკში.

მისამართი: 346880, როსტოვის ოლქი, ქალაქი ბატაისკი, კიროვის ქუჩა № 32/1.

## ისტორია
ბატაისკის ბიბლიოთეკის ისტორია სათავეს შორეულ წარსულში იღებს. 1898 წელს სოფელ ბატაისკში მუშაობდა სამკითხველო, ხოლო რევოლუციის შემდეგ კი ორი სამკითხველო ოთახი.

პირველი რაიონული ბიბლიოთეკა კი გაიხსნა 1930 წლის 1 ივლისს. ამ პერიოდისათვის წიგნადი ფონდი შეადგენდა 5000 ეგზემპლარს. ბიბლიოთეკა საკმაოდ დიდი პოპულარობით სარგებლობდა ქალაქის მოსახლეობას შორის. ბიბლიოთეკაში ტარდებოდა წიგნების განხილვა, საუბარი მკითხველებთან, გააფორმეს წიგნების საგამოფენო კუთხეები.

1938 წელს ბატაისკს მიენიჭა ქალაქის სტატუსი და შესაბამისად ბიბლიოთეკაც გახდა საქალაქო. მეორე მსოფლიო ომის პერიოდში ბიბლიოთეკა სერიოზულად დაზიანდა. ბატაისკის გათავისუფლების შემდეგ 1943 წელს ქალაქის მაცხოვრებლებმა ბიბლიოთეკა კვლავ აღადგინეს. მათ ბიბლიოთეკაში მიჰქონდათ საკუთარი წიგნები. 1945 წლიდან ბიბლიოთეკაში მუშაობდა სამი თანამშრომელი.

მწერალ მაქსიმ გორკის სახელი მიენიჭა 1958 წელს, 1960 წლიდან კი იგი გახდა ცენტრალური საქალაქო ბიბლიოთეკა.

1980 წლიდან მას დაექვემდებარა ქალაქის ყველა ბიბლიოთეკა. ჩამოყალიბდა ბატაისკის ცენტრალიზებული საბიბლიოთეკო სისტემა. 1986 წელს ბიბლიოთეკისათვის ააგეს ახალი შენობა კიროვის ქუჩა ნომერ 32-ში. ამჟამად ბიბლიოთეკა ქალაქში უმსხვილესი ბიბლიოთეკაა, მასში დაცულია 92 000 წიგნი, პერიოდული გამოცემა, აუდიო და ვიდეო კასეტები და სხვ.

ცენტრალური ბიბლიოთეკა წარმოადგენს ქალაქის საინფორმაციო, კულტურულ და დასვენების ცენტრს. ბიბლიოთეკის მკითხველთა რაოდენობა შეადგენს 35 537 კაცს. წელიწადში გასცემენ 687 650 წიგნს.

## ლიტერატურა
* Сведения о библиотечном строительстве. Госархив Ростовской области. ф. п. 2443. оп. 2. д. 5193.
* Сведения о работающих районных библиотеках Ростовской области на 1 июня 1943 года. Госархив Ростовской области. ф. р. 4045 оп. 1. д. 80.
* Сведения о состоянии библиотечной работы. Госархив Ростовской области. ф. р. 3737 оп. 2. д. 261.

## რესურსები ინტერნეტში
* г. Батайск. Центральная библиотека
* Центральная библиотека им. Горького
* г. Батайск. Центральная библиотека

კატეგორია:როსტოვის ოლქის ბიბლიოთეკები
კატეგორია:ბიბლიოთეკები ანბანის მიხედვით
მერი ფოსტერი

**მერი ფოსტერი** (დ. 24 ოქტომბერი, 1917 —გ. 6 სექტემბერი, 2003) — სამოქალაქო უფლებების დამცველთა მოძრაობის ლიდერი ამერიკის შეერთებულ შტატებში 1960-იან წლებში. მან ითამაშა ძალიან მნიშვნელოვანი როლი აფრო-ამერიკელების ამომრჩევლებად დარეგისტრირების საქმეში სელმაში, ალაბამა. ის ასე იყო  1965 წელს მონტგომერის მსვლელობის ერთ-ერთი ადგილობრივი ორგანიზატორი. მან ჩამოაყალიბა დალასის საგრაფოს ამომრჩეველთა ლიგა, აფრო-ამერიკელების ჯგუფი, რომელიც აიძულებდა სისტემას გაეუმჯობესებინა ამომრჩეველთა რეგისტრაციის სისტემა.

## სამოქალაქო უფლებების დამცველთა მოძრაობები
### ამომრჩეველთა რეგისტრაცია
ფოსტერი დაინტერესდა სამოქალაქო უფლებების მოძრაობებით 1960-იანი წლების დასაწყისში, რადგან ის გრძნობდა „რასების ურთიერთობები ძალიან ცუდი იყო სელმაში“. მან რვაჯერ სცადა ამომრჩეველთა რეგისტრაციის სიაში დარეგისტრირებულიყო. საკუთარი წარმატებით რეგისტრაციის გავლის შემდეგ ფოსტერმა დაიწყო სხვა აფრო-ამერიკელების სწავლება, თუ როგორ უნდა გაევლოთ ტესტი, რომ ის არ დაებლოკათ. პირველ გაკვეთილზე ფოსტერმა ასწავლა სამოცდაათი წლის კაცს, როგორ დაეწერა საკუთარი სახელი. გაკვეთილებიც თანდათანობით პოპულარული ხდებოდა, უფრო და უფრო მეტი ადამიანი ემატებოდა მას. 

### მსვლელობა
რადგან სამოქალაქო უფლებების დამცველთა მოძრაობები გაიზარდა, ფოსტერი გახდა დალასის საგრაფოს ტერიიტორიაზე ყველაფრის ორგანიზატორი. 1965 წლის 7 მარტს მან მონაწილეობა მიიღო მსვლელობაში, რომელიც სისხლიანი კვირა დღის სახელითაა ცნობილი. როდესაც მსვლელობა მიუახლოვდა ედმუნდ პეტუსის ხიდს კომბინირებულმა სახელმწიფო კავალერისტებმა და პოლიციამ ძალადობით შეაჩერეს იგი, რამდენიმე მონაწილე ცემეს. ფოსტერი იდგა მოწინავე ხაზის რიგებში, პოლიციამ ის ცემა და დასიებული მუხლებით დატოვა.  საკუთარი დაზიანებების მიუხედავად, ორი კვირის შემდეგ ფოსტერმა მონაწილეობა მიიღო ერთ-ერთ მსვლელობაში, რომელიც მთელ მონტგომერში (ალაბამას შტატი) მოეწყო. მათ წარმატებით გაიარეს ორმოცდაათი მილი ფეხით, დაახლოებით ხუთ დღეში.

## იხილეთ აგრეთვე
*სამოქალაქო უფლებების დამცველთა სია

## სქოლიო
კატეგორია:დაბადებული  24 ოქტომბერი
კატეგორია:დაბადებული 1917
კატეგორია:გარდაცვლილი  6 სექტემბერი
კატეგორია:გარდაცვლილი 2003
კატეგორია:აფრო-ამერიკელების სამოქალაქო უფლებების დამცველი აქტივისტები
კატეგორია:ამერიკელი ქალი აქტივისტები
ვილ ვან გოგი

'*ვილჰელმინა ვან გოგი* () (დ. 16 March, 1862 – გ.17 May, 1941) იყო ექთანი და ამასთან ფემინისტი. ცნობილია როგორც გამოჩენილი ნიდერლანდელი პოსტიმპრესიონისტი მხატვრის ვინსენტ ვან გოგისა და ხელოვნების ნამუშევრებით მოვაჭრე თეო ვან გოგის და.

## ცხოვრება 
ვილჰელმინა იაჯობა ვან გოგი დაიბადა 1862 წლის 16 მარტს ზუნდერტში ნიდერლანდებში, თეოდორუს ვან გოგისა და ანა კორნელია კარბენტუსის ქალიშვილი. მას ჰყავდა სამი ძმა ვინსენტი, თეო, კორი და ორი და ელიზაბეტი და ანა.

ცხოვრების პირველი ეტაპის განმავლობაში ვილჰელმინა ვან გოგი ზრუნავდა საკუთარ ოჯახზე და სხვებზე, იყო ექთანი. 1890 და 1891 წლებში მისი ძმების სიკვდილის შემდეგ კი, მან დაიკავა უფრო მაღალი თანამდებობა ჰოსპიტალში. სწორედ ამ პერიოდში ვილ ვან გოგი გაწევრიანდა *ქალთა შემოქმედების ნაციონალური გამოფენის* საბჭოში, რაც მისთვის ერთ-ერთ უმნიშვნელოვანესი წარმატება იყო. ეს იყო ორგანიზაცია, რომელიც ქალთა უფლებების დაცვისა და მათ შემოქმედების პოპულარიზაციისთვის ნამდვილად მნიშვნელოვან და ღირებულ საქმეს აკეთებდა.

არავინ იცის თუ რის გამო, თუმცა 1902 წლის 4 დეკემბერს ვილჰელმინა ერმელოს ფსიქიატრიულ დაწესებულებაში აღმოჩნდა.

## რესურსები ინტერნეტში
* Anonymous (initialled "H.H.H." and "W.F.d.C.H."): ''Van Gogh, 's-Gravenhage'', Nederland's Patriciaat 50, 1964, pp.&nbsp;171–183
* Berger, Renate: *Willemina Jacoba van Gogh (1862–1941): "Du bist sehr tapfer, liebe Schwester"*, in: *Schwestern berühmter Männer. Zwölf biographische Porträts*, ed. Luise F. Pusch, Insel, Frankfurt am Main, 1985, pp.&nbsp;453–485 

* Yuri Visser: Willemina Jacoba van Gogh, in Dutch
* Vincent van Gogh: Portrait of Willemina
* Anonymous (initialled "H.H.H." and "W.F.d.C.H."): ''Van Gogh, 's-Gravenhage'', Nederland's Patriciaat 50, 1964, pp.&nbsp;171–183
* Berger, Renate: *Willemina Jacoba van Gogh (1862–1941): "Du bist sehr tapfer, liebe Schwester"*, in: *Schwestern berühmter Männer. Zwölf biographische Porträts*, ed. Luise F. Pusch, Insel, Frankfurt am Main, 1985, pp.&nbsp;453–485 

## სქოლიო
კატეგორია:ვან გოგების ოჯახი
კატეგორია:დაბადებული 1862
კატეგორია:გარდაცვლილი 1941
სპირიდონ ნიკოლაუ მარინატოსი

**სპირიდონ ნიკოლაუ მარინატოსი** (; 4 ნოემბერი, 1901 — 1 ოქტომბერი, 1974) — XX საუკუნის ერთ-ერთი წამყვანი ბერძენი არქეოლოგი, კუნძულ კრეტაზე ჰერაკლიონის არქეოლოგიური მუზეუმის დირექტორი, რეგიონში ჩატარებულ მრავალრიცხოვან არქეოლოგიურ გათხრებს ხელმძღვანელობდა. 1937 წელს საბერძნეთის სიძველეთა დაცვის სამსახურის დირექტორად დანიშნეს. სპირიდონ ნიკოლაუ მარინატოსი ათენის უნივერსიტეტის პროფესორიც იყო და პელოპონესში, უძველესი მიკენეს სამეფოში, ასევე თერმოპილესა და მარათონში კლასიკურ პერიოდში გამართული ბრძოლების ტერიტორიებზე არქეოლოგიურ გათხრებსაც პირადად ხელმძღვანელობდა. მის უმნიშვნელოვანეს აღმოჩენად უძველეს კუნძულ თერაზე (ამჟამად სანტორინი) ნაპოვნი აკროტირის ნანგრევები უნდა ჩაითვალოს. ვულკანური ფერფლის სქელი ფენის ქვეშ მარინატოსმა მიაკვლია თითქმის ხელუხლებელ ქალაქს, რომელიც მას შემდეგ „ბერძნულ პომპეად“ იწოდება. კუნძულ კრეტაზე მარინატოსმა საქმიანი კავშირი დაამყარა მინოსური კულტურისა და კნოსოსის სასახლის პირველაღმომჩენ ართურ ევანზთან. მარინატოსი აკროტირის არქეოლოგიური გათხრების პერიოდში გარდაიცვალა, 1974 წელს.

## პუბლიკაციები
* Μαρινάτος Σπ.: «Επιγραφή εις Βριτομάρπιν εκ Χερσονήσου», ΑΔ 9, 1924.
* Μαρινάτος Σπ.: «Γοργόνες — Γοργόνεια», ΑΕ 1927—1928, 7-41
* Μαρινάτος Σπ.: «Ευμάθιος ο Φιλοκαλής, τελευταίος στρατηγός του βυζαντινού θέματος της Κρήτης», ΕΕΒΣ 7, 1930.
* Μαρινάτος Σπ.: «ΑΙ ΠΕΡΙΦΗΜΟΙ ΚΡΗΤΙΚΑΙ ΚΥΝΕΣ ΤΗΣ ΑΡΧΑΙΟΤΗΤΟΣ», Περιοδικό Κυνηγετικά Νέα, Μάρτιος 1933.
* Μαρινάτος Σπ.: «Παγκαλοχώρι», ΑΔ 15, (1933-35).
* Μαρινάτος Σπ.: «The Volcanic Destruction on Minoan Crete», Antiquity 425:39, 1939.
* Μαρινάτος Σπ.: «Περί τους νέους βασιλικούς τάφους των Μυκηνών», Γέρας Αντωνίου Κεραμοπούλλου, Αθήνα 1953.
* Μαρινάτος Σπ.: «Θερμοπύλαι», Αθήνα 1955
* Μαρινάτος Σπ.: «Εργασίαι εν Βαθυπέτρω, Αρχάναις και Ιδαίω Άντρω», ΠΑΕ 1956, 223—225.
* Marinatos Sp.: «Kleidung, Haar und Barttracht», ArchHom I,A,B, 1967.
* Μαρινάτος Σπ.: «ΑΝΑΣΚΑΦΑΙ ΜΑΡΑΘΩΝΟΣ», Πρακτικά της Εν Αθήναις Αρχαιολογικής Εταιρείας, 1970.
* Μαρινάτος Σπ.: «ΜΑΡΑΘΩΝ», Πρακτικά της Εν Αθήναις Αρχαιολογικής Εταιρείας, 1971.
* Μαρινάτος Σπ.: «Θησαυροί της Θήρας», Έκδοση Εμπορικής Τράπεζας της Ελλάδος, Αθήνα 1972
* Marinatos Sp., Hirmer M.: «Kreta, Thera und das Mykenische Hellas», München 1973
* Μαρινάτος Σπ.: «Ανασκαφαί Θήρας VI» (1972), Αρχαιολογική Εταιρεία, Αθήνα 1974.
* Μαρινάτος Σπ.: «Ανασκαφαί Θήρας VII» (1973), Αρχαιολογική Εταιρεία, Αθήνα 1976.

## რესურსები ინტერნეტში
* Archaeological site of Akrotiri Thera:

კატეგორია:დაბადებული 1901
კატეგორია:გარდაცვლილი 1974
კატეგორია:ბერძენი არქეოლოგები
ღვთისმშობლის ეკლესია (სოფელი გლდანი)

**ღვთისმშობლის ეკლესია** — არქიტექტურული ძეგლი დგას სოფელ გლდანის სამხრეთით, ახალ სასაფლაოზე. სტილისტური ნიშნებით თარიღდება VIII-IX საუკუნეებით. ეკლესია დარბაზულია (5,9X4,5 მ), ნაგებია რიყის ქვითა და ქვიშაქვით. აღდგენამდე სრული სიმაღლით შემორჩენილი იყო აღმოსავლეთი კედელი. შესასვლელი დასავლეთიდანაა. სწორკუთხა საკურთხეველში ერთი ვიწრო სარკმელია. ჩრდილოეთისა და სამხრეთის კედლებში თითო მაღალი თაღოვანი სარკმელი და თითო სწორკუთხა ნიშია.

## ლიტერატურა 
კატეგორია:თბილისის ეკლესიები
კატეგორია:VIII საუკუნის ეკლესიები
დერჟავნაიის ღვთისმშობლის ხატის ეკლესია (ბელაია-კალიტვა)

**დერჟავნაიის ღვთისმშობლის ხატის ეკლესია** () —  მართლმადიდებლური ეკლესია ქალაქ ბელაია-კალიტვაში.  მიეკუთვნება რუსეთის მართლმადიდებელი ეკლესიის მოსკოვის საპატრიარქოს ვოლგოდონისა და სალსკის ეპარქიას.

მისამართი: 347042, რუსეთის ფედერაცია, როსტოვის ოლქი, ქალაქი ბელაია-კალიტვა, სტანდარტსტროის ქუჩა № 18.

## ისტორია 
დერჟავნაიის ღვთისმშობლის ხატის ეკლესიის მრევლი ოფიციალურად დარეგისტრირდა 2002 წელს. ამავე წლის ნოემბერში გამოიყო დროებითი სათავსო ტაძრისათვის. მასში პირველი მსახურება ჩატარდა 2003 წლის 15 მარტს - დერჟავნაიის ღვთისმშობლის ხატის გამოცხადების დღეს (ახალი სტილით; ძველი სტილით ეს მოხდა 2 მარტს). 

2004 წლის იანვარში გათხარეს ახალი ეკლესიის საძირკველი და ჩადეს პირველი ქვა. შემოწირულობა გაიღო ქალაქ ბელაია-კალიტვის მოსახლეობის უდიდესმა ნაწილმა. ქალაქის ადმინისტრაციის წარმომადგენლით სათავეში ჩამოყალიბდა ტაძრის სამეურვეო საბჭო. 2007 წელს დასრულდა ტაძრის მშენებლობა. ტაძრის კეთილმოწყობის სამუშაოები მიმდინარეობდა კიდევ რამდენიმე წლის განმავლობაში. 2014 წელს საბოლოოდ დასრულდა ტაძრის მშენებლობა და შენობის შიგნით კედლები გაამზადეს მოსახატად. 

2009 წლიდან ეკლესიის წინამძღვარი გახდა დიაკონი ვასილი ვალენტის ძე მაშტანოვი. 2015 წლის 5 მაისს, წმინდა სინოდის გადაწყვეტილებით მღვდელი ვასილი მაშტანოვი აირჩიეს შარდინისა და დალმატოვის ეპარქიის ეპისკოპოსად . მის მაგივრად დერჟავნაიის ღვთისმშობლის ხატის ტაძრის ახალ წინამძღვრად დაინიშნა დიაკვანი ალექსანდრე ზაკინოვი.

## რესურსები ინტერნეტში 
* Приход храма в честь Державной иконы Божией Матери города Белая Калитва 
* Храм Державной иконы Божией Матери в Белой Калитве 
* Белокалитвенское благочиние. Все церкви и монастыри.
* Волгодонская епархия - приходы 

## სქოლიო 
კატეგორია:როსტოვის ოლქის ეკლესიები
კატეგორია:XXI საუკუნის ეკლესიები
აშშ-ის წარმომადგენელთა პალატის წევრების სია

ამ სიაში ჩამოთვლილნი არიან პოლიტიკოსები, რომლებიც აშშ-ის წარმომადგენელთა პალატის წევრები არიან.

## ხელმძღვანელობა 
### თავმჯდომარე 
### უმრავლესობის (რესპუბლიკელები) ხელმძღვანელობა 
### უმცირესობის (დემოკრატები) ხელმძღვანელობა 
## წევრები რეგიონების მიხედვით 
## წარმომადგენლები 
## დელეგატები 
## იხილეთ აგრეთვე 
* აშშ-ის ამჟამინდელი სენატორების სია

## სქოლიო 
კატეგორია:აშშ-ის წარმომადგენელთა პალატის წევრები
დიადინის სამების ეკლესია

**დიადინის სამების ეკლესია** () —  მართლმადიდებლური ეკლესია ხუტორ დიადინში, როსტოვის ოლქი, რუსეთის ფედერაცია. მიეკუთვნება რუსეთის მართლმადიდებელი ეკლესიის მოსკოვის საპატრიარქოს ვოლგოდონისა და სალსკის ეპარქიას. არის XIX საუკუნის არქიტექტურის ძეგლი, რომელიც აგებულია დონის მხარისათვის ნაკლებად ნაცნობ ბიზანტიურ სტილში. 

მისამართი: რუსეთის ფედერაცია, როსტოვის ოლქი, ბელოკალიტვინის რაიონი, დიადინი, სტახანოვის ქუჩა № 1А.

## ისტორია 
1882 წლის ზაფხულში ხუტორების, დიადინისა და პოცელუევის კაზაკები შეხვდნენ დონისა და ნოვოჩერკასკის მთავარეპისკოპოსს მიტროფანეს და ხუტორში სამების ეკლესიის აშენების სურვილი გააცნეს. მიტროფანემ კაზაკებს ეკლესიის აშენების ნება დართო. კაზაკებმაც არ დააყოვნეს და 1882 წლის 30 ნოემბერს ორი ხუტორის თავკაცებმა მიიღეს გადაწყვეტილება სამების ეკლესიის აშენების შესახებ. 1833 წელს ტაცინის დეკანოზმა იოანემ მოინახულა ადგiლი სადაც უნდა აეშენებინათ ეკლესია. მაგრამ 1883 წლის 13 მარტს დონის სასულიერო საზოგადოების კრებაზე მოულოდნელად მიიღეს გადაწყვეტილება, რომ ეკლესია არ აშენდებოდა. მიზეზად დაასახელეს მრევლის სიმცირე. ამავე წლის 11 ოქტომბერს საზოგადოებამ ხელახლა განიხილა ეს საკითხი და კვლავ უარყოფითი გადაწყვეტილება მიიღო.

ხუტორების მცხოვრებმა კაზაკებმა სურვილზე ხელი მაინც არ აიღეს და 1885 წლის 14 თებერვალს მესამე განხილვის დროს დონის სასულიერო საზოგადოებამ ტაძრის მშენებლობაზე დადებითი გადაწყვეტილება მიიღო. 1886 წლის 9 აპრილს წმინდა სამების სახელობის ეკლესიის საფუძველში პირველი სიმბოლური ქვა ჩადეს. 

ეკელსია შენდებოდა, მომდევნო რვა წლის მანძილზე და 1894 წლის 18 ივლისს ეკლესია აკურთხეს. 1894 წლიდან ეკლესიასთან გაიხსნა საეკლესიო-სამრევლო სკოლა. 1896 წელს მასში სწავლობდა 40 ბიჭი და 24 გოგონა. 1906 წელს ასევე გაიხსნა მეორე საეკლესიო-სამრევლო სკოლა.

სამოქალაქო ომის შემდეგ, 1922 წლის გაზაფხულზე საბჭოთა ხელისუფლებამ დონის ტერიტორიაზე დაიწყო ღირებული საეკლესიო ქონების ხელში ჩაგდების კამპანია. ამ პერიოდში გაიძარცვა დიადინის სამების ეკლესიაც. 1937 წელს ეკლესია დაიკეტა. მეორე მსოფლიო ომის შემდეგ იგი გამოიყენებოდა როგორც ხორბლის საწყობი. ეკლესიის გუმბათიდან ჩამოხსნეს ჯვარი და რაც მთავარია გაანადგურეს არქიტექტურული დეტალები. მრავალი წლის შემდეგ, მხოლოდ საბჭოთა კავშირის დაშლის შემდეგ 2007 წელს როსტოვისა და ნოვოჩერკასკის მთავარეპისკოპოსმა პანტელეიმონმა აღადგინა მრევლი, რომელიც ოფიციალურად დარეგისტრირდა 2009 წელს. ამ მომენტიდან იწყება ეკლესიის აღორძინება. 

მისი პირველი წინამძღვარი გახდა ალექსანდრე პეტრეს ძე კალაბუხოვი.

## აღწერა 
ეკლესია ჯვარ-გუმბათოვანი სტილის ნაგებობაა და გეგმაში წარმოადგენს ბერძნულ-რომაული სტილის ჯვარს. მისი არქიტექტურული ელემენტები და დეკორი ემსგავსება შუა საუკუნეების ტრადიციულ ბიზანტიური ტაძრების არქიტექტურას, რომელიც გავრცელებულიიყო სერბეთისა და ბულგარეთის ტერიტორიაზე.

## რესურსები ინტერნეტში
* Приход храма Святой Троицы хутора Дядин Белокалитвинского района Ростовской области
* Свято-Троицкий храм хутора Дядин 
* ИСТОРИЯ СТРОИТЕЛЬСТВА ХРАМА Святой Троицы в хуторе Дядин

## სქოლიო
კატეგორია:როსტოვის ოლქის ეკლესიები
კატეგორია:XIX საუკუნის ეკლესიები
ლენინის იოანე ღვთისმეტყველის ეკლესია

**ლენინის იოანე ღვთისმეტყველის ეკლესია** () — მართლმადიდებლური ეკლესია ხუტორ ლენინაში, როტოვის ოლქი, რუსეთის ფედერაცია. მიეკუთვნება რუსეთის მართლმადიდებელი ეკლესიის მოსკოვის საპატრიარქოს ვოლგოდონისა და სალსკის ეპარქიას.

მისამართი: 347024, რუსეთის ფედერაცია, როსტოვის ოლქი, ბელოკალიტვინის რაიონი, ლენინა, ლენინის ქუჩა № 5.

## ისტორია 
1850 წელს დონის კაზაკთა მხარეში ააგეს ღთისმშობლის მიძინების ეკლესია, რომლის მშენებლობაც დააფინანსა მემამულე ქალმა მ. ბობრიკოვაიამ. 1874 წელს სტანიცის კაზაკებმა ახალი ეკლესიის მშენებლობა წამოიწყეს სტეფან შევირევის ფინანსებით. ძველი ეკლესია კი 1878 წელს გაყიდეს უსტ-ბელოკალიტვინის სტანიცის ხუტორ სვინარევში, სადაც იგი აკურთხეს და მიიღო იოანე ღვთისმეტყველის სახელწოდება. ეკლესიის მრევლი შედგებოდა ძირითადად ხუტორ სვინარევის (ამჟამად ხუტორი ლენინა) მოსახლეობისაგან, გარდა ამისა ეკლესიით სარგებლობდა ბოროდინოვისა და პოცელუევის დასახლებებიც.

თუ როდის შეწყვიტა სვინარევის იოანე ღვთისმეტყველის სახელობის ეკლესიამ მოქმედება, უცნობია, მხოლოდ საბჭოთა კავშირის სოციალისტური რესპუბლიკების კავშირის დაშლის შემდეგ ხუტორში ადგილობრივმა ხელისუფლებამ მრევლს ღვთისმსახურების აღვლენისათვის გადასცა ძველი შენობა, რომელიც მრევლმა ეკლესიად გადააკეთა. სახარების ავტორის და მოციქულის, იოანე ღვთისმეტყველის სახელობის ეკლესის მრევლი ოფიციალურად დარეგისტრირდა 2002 წლის დეკემბერში.

იოანე ღვთისმეტყველის ეკლესიის წინამძღვარი გახდა დეკანოზი ალექსანდრე პავლეს ძე პაშუტინი.

## რესურსები ინტერნეტში
* Сайт церкви
* Храм Иоанна Богослова 
* Белокалитвенское благочиние. Все церкви и монастыри.
* Волгодонская епархия - приходы 

## სქოლიო
კატეგორია:როსტოვის ოლქის ეკლესიები
კატეგორია:XIX საუკუნის ეკლესიები
მოკოროტლო

**მოკოროტლო** — ჩალის ქუდის ერთ-ერთი სახეობა, რომელიც ფართოდ გამოიყენება სოთოს (სამხრეთ აფრიკის რესპუბლიკა და ლესოთო) ტრადიციულ ტანისამოსში და ბასოთოსა და ლესოთოს ხალხის ნაციონალურ ტანისამოსს წარმოადგენს. მოკოროტლოს სიმბოლო გამოსახულია ლესოთოს  დროშაზე. ითვლება, რომ ქუდის  დიზაინი კონუსური ფორმის მთის, ქილოანეს, ფორმითაა შთაგონებული.  

## სქოლიო 
კატეგორია:ქუდები
კატეგორია:ლესოთოს ეროვნული სიმბოლოები
კატეგორია:სოთოს კულტურა
კატეგორია:სამხრეთ აფრიკის მოდა
პედრა-გრანდი (რიუ-გრანდი-დუ-ნორტი)

**პედრა-გრანდი** () — მუნიციპალიტეტი ბრაზილიაში, რიუ-გრანდი-დუ-ნორტის შტატში; მიეკუთვნება ლესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ ლიტორალ-ნორდესტის შემადგენლობაში.

2010 წლის მონაცემებით, მოსახლეობა 3 521 ადამიანს შეადგენდა, მოსახლეობის სიმჭიდროვე 15.9 კმ²-ზე. ფართობი 221 423 კმ²-ია.

## იხილეთ აგრეთვე
* რიუ-გრანდი-დუ-ნორტი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:რიუ-გრანდი-დუ-ნორტის მუნიციპალიტეტები
ავილოვის გამოქვაბული

**ავილოვის გამოქვაბული** () — გამოქვაბული ავილოვის მთებში, მდებარეობს ქალაქ ბელაია-კალიტვასთან, როსტოვის ოლქი, რუსეთის ფედერაცია. 

## გეოგრაფია 
ავილოვის მთები დონეცის ჭიუხის შემადგენელ ნაწილს წარმოადგენს. მთები მდებარეობს მდინარე კალიტვის ნაპირებზე. მდინარის მხარეს მთები მთავრდება ციცაბო კლდეებით, სწორედ ამ კლდეებში მდებარეობს ავილოვის მღვიმე.

## ისტორია 
ავილოვის გამოქვაბულმა თავისი სახელწოდება მიიღო განდეგილ ავილასაგან, რომელიც ადრე ცხოვრობდა რიგინის გამოქვაბულში, შემდეგ კი დასახლდა ავილოვის გამოქვაბულში და იქ ცხოვრობდა 20 წელი. ეს პიროვნება, გადმოცემების თანახმად, იმითაა ცნობილი, რომ მომავალს განსჭვრეტდა, ბევრი ადამიანი მას რჩევის მისაცემადაც აკითხავდა.  პეტრე I დიდის პერიოდში აქ მომხდარა წყალდიდობა, რის შემდეგაც ავილას მიუტოვებია გაოქვაბული. განდეგილის შემდეგ ბედზე მცირე რამაა ცნობილი. 

ამ გამოქვაბულს ჰქონია საიდუმლო მიწისქვეშა შესასვლელი, რომელიც მიწით ამოვსებულა. გამოქვაბული გადიოდა მღვიმიდან იმ ეკლესიამდე, რომელიც მდებარეობდა კალიტვაში. შესასვლელის შესახებ მეტი ცნობები არ არის. 

ავილოვის მთებს მოიხსენიებს საკმაოდ ძველი ისტორიული წყაროები. მასში მოიხსენიებენ მას როგორც მთას, რომელიც მდებარეობს მდინარე დონის მარცხენა ნაპირზე და არის საკმაოდ მაღალი მთები. ამ პერიოდში მას უკვე ეწოდება ავილოვი. მთებში, წყაროების მიხედვით, უკვე არსებობდა გამოქვაბულები, რომელიც შეიიძლება მივიჩნიოთ როგორც ცხოვრების კვალი. გამოქვაბულის მახლობლად აღმოჩენილია სხვადასხვა მონეტები და თიხის ჭურჭელი. გამოქვაბულის უდიდესი ნაწილი დანგრეულია ქვათაცვენის გამო. 

იმისათვის, რომ გამოქვაბულში მოხვდე აუცილებელია ციცაბო კლდეზე გამავალი ვიწრო ბილიკის გავლა. გამოქვაბულის შესასვლელი დაფარულია ბუჩქნარით.

## რესურსები ინტერნეტში
*10 мест для туристического кластера в Ростовской области 

## სქოლიო
კატეგორია:რუსეთის მღვიმეები
კატეგორია:როსტოვის ოლქის ღირსშესანიშნაობები
კატეგორია:მღვიმეები ანბანის მიხედვით
გმირები არ კვდებიან (ძეგლი)

*  
**გმირები არ კვდებიან** () — მემორიალური კომპლექსი ბოკოვსკაიის რაიონის სტანიცა ბოკოვსკაიაში, როსტოვის ოლქი, რუსეთის ფედერაცია. 

მისამართი: როსტოვის ოლქი, ბოკოვსკაიის რაიონი, სტანიცა ბოკოვსკაია, ჩკალოვის ქუჩა № 65-ა.

## ისტორია 
მეორე მსოფლიო ომის პერიოდში ბოკოვსკის რაიონის ტერიტორიაზე მიმდინარეობდა ბრძოლები. საბჭოთა არმიამ მძიმე დანაკარგი განიცადა, მაგრამ გამარჯვებას მაინც მიაღწია. ბოკოვსკის რაიონის ბრძოლამ დასაბამი მისცა სტალინგრადის ბრძოლას, სიდანაც წითელმა არმიამ დაიწყო გერმანელებზე აქტიური შეტევა. 

1983 წელს სტანიცა ბოკოვსკაიაში გაიხსნა მემორიალური კომპლექსი „გმირები არ კვდებიან“, რომელიც ეძღვნება ბოკოვსკს რაიონში 1942 წლის ივლის-დეკემბერში მიმდინარე განმათავისუფლებელი ომის მსხვერპლთა ხსოვნას. მემორიალური კომპლექსი შეიქმნა ლუგანსკის სამხატვრო ფონდის კოლექტივის მიერ. 

მემორიალურ კომპლექსზე გამოსახულია საბჭოთა კავშირის გმირების ბიუსტები. კერძოდ:
* ნიკოლაი სერგეევი (1908-1942 წწ.) — 1942 წლის 16-17 დეკემბერს ხუტორ ასტახოვის რაიონში ჩაება ბრძოლებში. პირველი შეტევის დროს გაანადგურა მტრის ორი ბატარეა და 6 ტანკსაწინააღმდეგო დანადგარი. ტანკსაწინააღმდეგო დანადგარზე თავდასხმის დროს სერგეევის ტანკს ცეცხლი წაუკიდეს. ოფიცერი დამწვარი ფეხხებით გადაჯდა მეორე ტანკზე და კვლავ შეტევაზე ადავიდა. მეორე შეტევის დროს ხუტორი ასტახოვი გაათავისუფლეს. 
* ბორის ივანოვი (1923-1981 წწ.).
* ნურკენ აბდიროვი (1919-194 წწ.) — თვითმფრინავით Ил-2 აბდიროვმა მოწინააღმდეგის რამდენიმე ტანკი გაანადგურა 1942 წლის 19 დეკემბერს სოფელ კონკოვთან მისი თვითმფრინავი დაიწვა.
* ტიმოთე პოზოლოტინი (1908-1943 წწ.).
* ალექსანდრე სოლოვიოვი (1907-1942 წწ.) — დაიღუპა საბრძოლო დავალების დროს ბოკოვსკაიის რაიონში. ჩამოაგდო მოწინააღმდეგის სამი თვითმფრინავი. 
* იაკობ ტელეჩენკო  (1913-1973 წწ.) — როსტოვის ოლქის ბოკოვსკაიის რაიონის ხუტორ პონომარევკის მცხოვრები. მისი ბიუსტი არის რუსეთის ფედერაციის რეგიონალური მნიშვნელობის კულტურული მემკვიდრეობის ძეგლი. მას ეს სტატუსი მიენიჭა როსტოვის საოლქო საბჭოს 1992 წლის 17 დეკემბრის № 325 გადაწყვეტილების მიხედვით.

## აღწერა 
მემორიალი წარმოადგენს ბეტონის კედელს, რომელზეც არის წარწერა „Герои не умирают“, წარწერის მაღლა კი „1941-1945“. კედლის წინ კვარცხლბეკებზე დგას საბჭოთა კავშირის გმირების ბიუსტები. ტერიტორია კომპლექსის გარშემო კეთილმოწყობილია.

## რესურსები ინტერნეტში
* Мемориальный комплекс «Герои не умирают» 
* Дорогой Победы. Автопробег. "Герои не умирают". 
* Герои не умирают
* Экскурсия «Герои не умирают»

კატეგორია:როსტოვის ოლქის ძეგლები
Dawn (დოუნ რობინსონის ალბომი)

***Dawn*** — ამერიკელი მომღერალ-კომპოზიტორ დოუნ რობინსონის სადებიუტო სტუდიური ალბომი. იგი გამოიცა 2002 წლის 29 იანვარს, Atlantic Records-ისა და LeftSide Entertainment-ის მიერ. ალბომი გამოვიდა რობინსონის En Vogue-იდან ექვსი და Lucy Pearl-იდან წასვლიდან ერთი წლის შემდეგ. მასში შეტანილია სინგლი „Envious“.

## ისტორია
En Vogue-იდან 1997 წელს წასვლის შემდეგ რობინსონმა დაიწყო სოლოკარიერა. თავდაპირველად იგი გამოჩნდა მიწვეული ვოკალისტის სახით  The Firm-ის ჰიტ-სინგლში „Firm Biz“. 1999 წელს იგი შეუერთდა Lucy Pearl-ს, რომელთანაც ალბომი ჩაწერა.

2001 წელს რობინსონმა გააფორმა კონტრაქტი Dr. Dre-ს Aftermath Records-თან და დაიწყო მუშაობა სადებიუტო ალბომზე. თუმცა, ლეიბლი დატოვა მის დასრულებამდე. მოგვიანებით იგი გადავიდა Atlantic Records-ზე და გააგრძელა მომავალ დისკზე მუშაობა, რომელსაც უკვე *Dawn* ეწოდებოდა. FB Entertainment-ის კომპილაციურ ალბომში მოხვდა მისი სიმღერა „Good Life“, რომელმაც დადებითი შეფასებები მიიღო. იგი მოგვიანებით მის ალბომში შევიდა. საბოლოოდ, დისკში მოხვდა მის მიერ დაწერილი ან თანაავტორობით შექმნილი შვიდი სიმღერა. სხვა ავტორებს შორის არიან ტრევონ პოტსი, აივენ ბარიოსი, კერვინ ჰეგინზი, Pajam, კენი სკაი და კრისტოფერ უორიორი.

რობინსონის პირველი სინგი „Envious“ რადიოსთვის გამოვიდა 2001 წლის 18 სექტემბერს, ხოლო მისი მუსიკალური ვიდეო პრემიერა BET-ზე გაიმართა. სიმღერა ეთერში ზომიერად გადიოდა და *Billboard*-ის *Hot R&B/Hip-Hop Singles*-ში #99 ადგილამდე ავიდა. ამასთან, Hot Singles Sales-ში მას #42, ხოლო R&B Hip-Hop Singles Sales-ში — #41 პოზიცია ეკავა.

ალბომი გამოვიდა 2002 წლის 29 იანვარს და ახლდა დადებითი შეფასებები. *Billboard*-ის Heatseekers-ის ჩარტში იგი #22 პოზიციამდე ავიდა. ეს იყო En Vogue-ის სოლო წევრების შემოქმედებაში მესამე სოლოალბომი - მას შემდეგ, რაც საკუთარი გამოსცეს ტერი ელისმა და რონა ბენეტმა.

## სიმღერების სია
#Set It Off (ალენ გორდონი, ელის სიმონსი, ნეიტ ბატლერი) - 4:43
#Still (კრისტოფერ უორიორი, დოუნ რობინსონი) – 4:03
#Party, Party (კერვინ ჰეგინზი, აივენ ბარიასი, დოუნ რობინსონი) – 3:55
#Get Up Again (კერვინ ჰეგინზი, აივენ ბარიასი, დოუნ რობინსონი, ფრენკი რემანო) – 4:59
#Envious (კაუენ კ. პოლი, მილტონ დეივისი, დოუნ რობინსონი, ემბერ ჯეიდ იანგი) - 3:52
#Meaning Of A Woman (კენი სკაი, დოუნ რობინსონი, შონ კუკი კუკი) – 3:44
#I Don't Know Why (ტრეივონ პოტსი) – 4:05
#Fed Up (პოლ დ. ალენი, ჯ. მოსი) – 3:23
#Our Child (კენი სკაი, დოუნ რობინსონი, შონ კუკი კუკი) – 4:30
#How Long (კენი სკაი, დოუნ რობინსონი, შონ კუკი კუკი) – 2:48
#Read It In My Eyes (ტრეივონ პოტსი, რიჩარდ რუდოლფი) – 4:56
#You Will Never (ტრეივონ პოტსი) – 3:20

## სქოლიო
კატეგორია:2002 წლის სადებიუტო ალბომები
კატეგორია:Atlantic Records-ის ალბომები
ტერეზა ჰაკ კიუნგ ჩა

**ტერეზა ჰაკ კიუნგ ჩა** (Korean: 차학경; დ. 4 მარტი, 1951 – გ. 5 ნოემბერი, 1982)  — ამერიკელი მწერალი, პროდიუსერი, რეჟისორი და წარმოშობით სამხრეთი კორეელი მხატვარი, რომელიც ცნობილია თავისი 1982 წლის რომანით, დიკტიი. ჩა აღიარებულია ავანგარდისტ მხატვრად. ის შესანიშნავად საუბრობდა კორეულად, ინგლისურად და ფრანგულად. თავის ნაშრომში, როგორიც იყო დიკტიი, ჩამ ჩაატარა ექსპერიმენტი და საკუთარ ნაწერებში ერთმანეთს რამდენიმე ენა შეურია. ჩას დარგთაშორისი ფონი ნათლად გამოჩნდა დიკტიშიი, რომელიც ექსპერიმენტირებულია ორივე ბეჭდვითი და ვიზუალური მედიის სინთეზთან და ჰიპერტექსთან.ჩას დიკტიი ისწავლება თანამედროვე ლიტერატურულ კლასებში, მათ შორის ქალთა ლიტერატურაში.

## ლიტერატურა
* 
* 
* 

## რესურსები ინტერნეტში
**"The Dream of the Audience: Theresa Hak Kyung Cha (1951–1982)" Exhibition Review*
**Voices From the Gaps biography*
**Theresa Hak Kyung Cha: Bronx Museum of the Arts - Reviews: New York*
**Theresa Hak Kyung Cha at SF Cinematheque: To See, Empty*
**The Theresa Hak Kyung Cha Archive at the Berkeley Art Museum/Pacific Film Archive, University of California Berkeley *

კატეგორია:XXI საუკუნის მწერლები
კატეგორია:ამერიკელი მწერლები
კატეგორია:ადამიანები პუსანიდან
კატეგორია:სამხრეთკორეელი მწერლები
ჯონ კონორი

**ჯონ კევინ ფრიმენი, უმცროსი** (,  ცნობილია როგორც **ჯონ კონორი**;  დ. 13 აპრილი, 1985) — ამერიკელი რეპერი და პროდიუსერი. მან ჩაწერა მრავალი მიქსთეიფი. Jay-Z-იმ შთააგონა, რომ გამოეცა ალბომი „*The Blue Album*“, ხოლო შემდეგ ემინემმა შთააგონა ჩაეწერა ალბომი „''The People's Rapper LP*“. მან გამოსცა ერთი მუსიკალური ალბომი „*Unconscious State*“. ამ დროისთვის მას აქვს ხელი მოწერილი კონტრაქტზე Dr. Dre-სთან Aftermath Entertainment-ზე. 2015 წელს მან მონაწილეობა მიიღო Dr. Dre-ს ალბომ „*Compton-ში ასევე The Documentary 2-ში.

## ადრეული ცხოვრება
ჯონ კონორი დაიბადა 1985 წლის 13 აპრილს, ფლინტში, მიჩიგანში. იგი იყო მაილისა და ჯონ ფრიმენ უფროსის შვილი. მამამისს ჰქონდა დიდი გავლენა ადრეულ პერიოდში. იგი იყო შემდგარი მუსიკოსი Christian-ის მინისტერში. ჯონ კონორმა დაიწყო მუსიკის წარმოება და წერა 10 წლის ასაკში. მოგვიანებით სკოლაში დაიწყო თავისი მიქსთეიფების გაყიდვა. დედამისის დახმარებით მან 14 წლის ასაკში შექმნა ხმის ჩამწერი სტუდია, და სახელად უწოდა *Varsity Music*-ი. ხოლო 16 წლის ასაკში მან დააარსა საკუთარი ხმის ჩამწერი სტუდია. დაამთავრა ფლინტ პაუერსის კათოლიკური უმაღლესი სკოლა.

## 2005–2010 წლის მოღვაწეობა
2005 წლის 1 იანვარს ჯონ კონორმა გამოსცა თავისი ოფიციალური მიქსთეიფი, The Calling, Pt. 1: The Prequel.
მან დაიწყო სხვა მიქსთეიფის კეთება 2006 წელს, *Everybody Hates Connor*.
ხოლო შემდეგ მან გამოსცა მესამე მიქსთეიფი * The Calling Pt. 2: The Second Coming*-ი 2008 წელს
. 2009 წელს იგი დაუკავშირდა კალათბურთის მოთამაშეს [[Mateen Cleaves]-ს, შემდეგ კალათბურთის მოთამაშეს Jason Richardson და კენდალ "Young Sav" ფრიმენს, Rick Ross' Maybach Music Group-ის ვიცე პრეზიდენტს რათა დაეწყოთ ოფიციალურად ლეიბლის ჩაწერა. 2010 წლის 29 სექტემბერს გამოაქვეყნა მეოთხე მიქსთეიფი. Entourage-მა შთააგონა *Jon Connor as Vinnie Chase: Season One* . *Jon Connor as Vinnie Chase: Season One*-ი იყო კონორისა და მთელი Optiks (record producer)-ის პროდუქცია იყო. რეპერი ხოშიმინისა  და Consequence-ის რემიქსი *The Message*-ი იყო განსაკუთრებული.

## სქოლიო
კატეგორია:ამერიკელი რეპერები
კატეგორია:დაბადებული 13 აპრილი
კატეგორია:დაბადებული 1985
კატეგორია:ცოცხალი ადამიანები